ರೀಚರ್ ಹಿಂದಿನ ಸಂಚಿಕೆಯಲ್ಲಿ...
ನಾನು ಮಾರ್ಲೋ ಬರ್ನ್ಸ್, ನ್ಯೂ ಏಜಿನ ಕಾರ್ಯಾಚರಣೆಯ ನಿರ್ದೇಶಕಿ.
ಅವಳಿಗೊಂದು ಮಗು ಇದೆ.
ಇಲ್ಲಿ ಬಂದು ಇದನ್ನೊಮ್ಮೆ ನೋಡು.
ಓಡಿ ಹೋಗುವಾಗ ಯಾರು ಹಣದ ಕಂತೆಯನ್ನು ಬಿಟ್ಟು ಹೋಗುತ್ತಾರೆ?
ಮಾರ್ಲೋ ಬರ್ನ್ಸ್ ನಂತಹವರು.
ಸಮಸ್ಯೆಯಿಲ್ಲದ ವ್ಯವಹಾರಕ್ಕಾಗಿ ನಾನು ಹೆಚ್ಚು ಹಣ ಪಾವತಿಸುತ್ತಿರುವೆ,
ಆದರೆ ಇದುವರೆಗೂ ಸಮಸ್ಯೆಗಳೇ ಆಗಿವೆ.
ನೀನಿಲ್ಲಿ ಬರುವಷ್ಟರಲ್ಲಿ ಲಿಟಲ್ ವಿಂಗ್ ಚಿಪ್ ಗಳು ಕ್ಷಿಪಣಿಯಲ್ಲಿ
ಅಳವಡಿಸಲು ತಯಾರಾಗಿರುತ್ತವೆ.
ಮತ್ತು ಸ್ವಾನ್ ನ ಗೆಳೆಯರಿಗೂ ಒಂದು ಗತಿ ಕಾಣಿಸಿರುತ್ತೇನೆ.
ಏನಾಯಿತು ಅಲ್ಲಿ?
650 ಕ್ಷಿಪಣಿ ಇರುವ ನ್ಯೂ ಏಜ್ ನ ಟ್ರಕ್ ಹೈಜಾಕ್ ಆಗಿದೆ.
- ಇದು ಅತಿ ಕೆಟ್ಟ ಸುದ್ದಿಯೇ? - ಆಗಿದ್ದರೆ ಚೆನ್ನಾಗಿತ್ತು.
ಟೋನಿ ಸ್ವಾನ್ ಬದುಕಿದ್ದಾನೆ.
ಆದರೆ ಇನ್ನೊಮ್ಮೆ ನನ್ನನ್ನು ಭ್ರಷ್ಟ ಎಂದರೆ
ನಿನಗೆ ಬೀಳಬೇಕಿರುವ ಒದೆ ಇಲ್ಲೇ ಕೊಡುವೆ.
ಯಾವಾಗ ಬೇಕಾದರೂ ನಾನು ಆ ಜಗಳಕ್ಕೆ ಸಿದ್ಧ.
- ಕೆಳಗೆ! - ಫೈರ್.
ಮಾತಾಡು. ಈಗಲೇ.
ಲ್ಯಾಂಗ್ಸ್ಟನ್ ಗೊತ್ತಿಲ್ಲ.
ನಿನ್ನನ್ನು ಯಾರು ಕಳಿಸಿದ್ದು?
ಸ್ವಾನ್ ಎಂಬುವವನು.
ಆ ಕಟ್ಟಡದಲ್ಲಿ ನಿಜವಾಗಿ ಸ್ವಾನ್ ಇದ್ದರೆ,
ಇವನಿಗೆ ಮಾಡಿದ್ದನ್ನೇ ಅವನಿಗೂ ಮಾಡುವೆ.
ಕತ್ತು ಹಿಸುಕಿ ನಿಜ ಕಕ್ಕಿಸುವೆ.
ಏನು ಬಳಸಿದರು ಅನಿಸುತ್ತೆ ನಿನಗೆ? ಎಚ್ಎಂಎಕ್ಸ್?
ಅಷ್ಟು ದೊಡ್ಡ ಸ್ಫೋಟಕ್ಕೆ?
ಸಿಎಲ್-20 ಇರಬಹುದು.
ಹೂಂ, ಆದರೆ ಎಚ್ಎಂಎಕ್ಸ್ ಸುಲಭವಾಗಿ ಸಿಗುತ್ತೆ.
ಹೌದು, ಆದರೆ ಸಿಎಲ್-20 ಹೆಚ್ಚು ಬಲಶಾಲಿ.
ಏನು ಬಳಸಿದ್ದರೇನು? ಯಾರು ಬಳಸಿದರು ಎಂಬುದು ಮುಖ್ಯ.
ನನಗೊಬ್ಬನಿಗೇ ಹೇಳಲು ಧೈರ್ಯ ಇರುವುದೇ?
ಏನು, ಅವನನ್ನು ಕಳಿಸಿದ್ದು ಸ್ವಾನ್. ಅವನಿಗೆ ಹಣ ನೀಡಲಿದ್ದದ್ದು ಸ್ವಾನ್.
ಅವನನ್ನು ದಾರಿ ಮಧ್ಯೆ ಸ್ಫೋಟಿಸಿದ್ದು ಸ್ವಾನ್.
ಏನು, ಈಗ ಅವನ ಹೆಸರೂ ಎತ್ತಬಾರದೇ? ಅವನೇನು, ಬೀಟಲ್ ಜ್ಯೂಸ್ ನಂತೆಯೇ?
ನಾನು ಸ್ವಾನ್ ಭ್ರಷ್ಟ ಅಂದುಕೊಳ್ಳುವುದಿಲ್ಲ. ತನಿಖೆಯಲ್ಲಿ ಅನಿಸಿಕೆಗಳು ಕೊಲ್ಲುತ್ತವೆ.
ಮಿಲಿಟರಿ ಸ್ಫೋಟಕಗಳೂ ಕೂಡ.
ಹಲೋ, ರುಸ್ಸೋ.
ಬಾಂಬ್ ತಂಡಕ್ಕೆ ಟ್ರಿಪ್ ವೈರ್ ರಿಗ್ ಮಾಡಿರುವ ಐಇಡಿಯ ಅವಶೇಷಗಳು ಸಿಕ್ಕಿವೆ.
ಇದನ್ನು ಮಾಡಿದವರು ವೃತ್ತಿಪರರು,
ನಾವು ಬೆನ್ನಟ್ಟುತ್ತಿರುವವರು ಇದರಲ್ಲಿ ತರಬೇತಿ ಪಡೆದಿದ್ದಾರೆ.
ಮಿಲಿಟರಿ ತರಬೇತಿ ಇರಬಹುದೇ?
ಇರಬಹುದು. ಖಚಿತವಾಗಿ ಗೊತ್ತಿಲ್ಲ.
ಖಂಡಿತ. ನಿಮ್ಮನ್ನು ಸ್ಮಶಾನದಲ್ಲಿ ಕೊಂದು, ಶೂಟರ್ ಗಳನ್ನು ಇಲ್ಲಿ ಕೊಲ್ಲುವ
ಯೋಜನೆ ಇತ್ತು ಅವರದ್ದು. ಯಾರನ್ನೂ ಉಳಿಸುವವರಿರಲಿಲ್ಲ.
- ದೇಹಗಳು? - ಶೂಟರ್ ನದ್ದಷ್ಟೆ.
ನಿನ್ನ ಗೆಳೆಯ ಸ್ವಾನ್ ಇಲ್ಲಿ ಇರಲಿಲ್ಲ.
ಆಶ್ಚರ್ಯ.
ಹೂಂ.
ಎಲ್ಲಿ?
ಸರಿ, ವಿಳಾಸ ಕಳಿಸು.
ಮಾರ್ಲೋ ಬರ್ನ್ಸ್ ನ ಗಾಡಿ ಮ್ಯಾನ್ಹಟ್ಟನ್ ಉತ್ತರಕ್ಕೆ, ಕೋರ್ಟ್ಲ್ಯಾಂಡ್ ಬಳಿ ಸಿಕ್ಕಿದೆ.
ಅಲ್ಲಿಗೆ ಹೋಗುತ್ತಿದ್ದೇವೆ. ಬರುವಿರಾ?
ಇಲ್ಲ. ನನಗೆ ಯಾರ ಬಳಿಯೋ ಮಾತಾಡುವುದಿದೆ.
ಈ ಬಾರಿ ಯಾವುದೇ ಶವಗಳನ್ನು ಉರುಳಿಸಬೇಡಿ.
ಅವನು ಆ ಚಲನಚಿತ್ರದ ಕೋಪಿಷ್ಟ ಪೊಲೀಸ್ ಇದ್ದಂತೆ.
ಯಾವುದು?
ಎಲ್ಲವೂ.
ಸರಿ.
ನಮ್ಮನ್ನು ಸಾಯಲು ಕಳಿಸಿದ ಮಹಿಳೆಯನ್ನು ಹುಡುಕಲು ಹೋಗೋಣ.
ರೀಚರ್
ಇಲ್ಲೇನೂ ಇಲ್ಲ, ಬಾಸ್.
ಹೂಂ, ಇದನ್ನು ಇಲ್ಲಿ ಬಿಟ್ಟು ಓಡಿ ಹೋದಂತಿದೆ.
ಇರಬಹುದು. ಆದರೆ ನಾನಾಗಿದ್ದರೆ, ಮೊದಲು ಊಟ, ಶೌಚ ನೋಡಿಕೊಳ್ಳುತ್ತಿದ್ದೆ.
ಅವಳ ಮಗಳಿಗೆ ಪಾನೀಯ ಮತ್ತು ತಿಂಡಿ, ತನಗಾಗಿ ಎಸೆಯುವಂತಹ ಫೋನ್ ಕೊಂಡಳು.
ಚಿಲ್ಲರೆ ಕೂಡ ಪಡೆಯಲಿಲ್ಲ.
ಅವಸರದಲ್ಲಿದ್ದಳು. ಚಿಲ್ಲರೆ ಪಡೆಯಲು ಸಮಯವಿರಲಿಲ್ಲ.
ಇನ್ನೂ ಚೆನ್ನಾಗಿ ನೋಡಬೇಕೆಂದರೆ, ಹತ್ತಿರ ಬರಬಹುದು.
ಅವಳು ಅಂತಹವಳಲ್ಲ.
ಸ್ವಲ್ಪ ಜೂಮ್ ಮಾಡುವೆಯಾ?
ಜೂಮ್ ಮಾಡಬಲ್ಲೆ, ಆದರೆ ವಿವರಗಳು ಕಳೆದುಹೋಗಬಹುದು.
ವಿವರಗಳು ಮುಖ್ಯ.
ಮಗು ನಿನ್ಟೆಂಡೊ ಸ್ವಿಚ್ ಆಡುತ್ತಿದೆ.
ಅವಳ ಆಟದ ಹೆಸರು ಗೊತ್ತಿದ್ದರೆ, ಐಪಿ ಅಡ್ರೆಸ್ ಪಡೆದು,
ಅವರ ಜಾಗ ಟ್ರಾಕ್ ಮಾಡಬಹುದು.
ಹೂಂ, ಅವಳ ಆಟದ ಹೆಸರು ಹೇಗೆ ಪಡೆಯುವುದು?
ಮಾರ್ಲೋ ಮನೆಗೆ ಹೋಗೋಣ.
ಸ್ಮಾರ್ಟ್ ಟಿವಿ ಅಥವಾ ಬೇರೆ ಸಾಧನದಲ್ಲಿ ಹೆಸರು ಸಿಗಬಹುದು.
ನೀನು ಜಾಣೆ ಎಂದು ಹೇಳಿದ್ದೇನೆಯೇ, ನೀಲಿ?
ಬೇಕಾದಷ್ಟು ಬಾರಿ ಹೇಳಿಲ್ಲ.
ಸೂಟ್ ಬದಲಿಸುತ್ತಿರುವೆಯಾ?
ಹೊಸ ಬಟ್ಟೆ ಬೇಕು.
ರಾಷ್ಟ್ರೀಯ ಸಾಲದ ಪಟ್ಟಿಗೆ ಸೇರಿಸಲೇ?
ರಾಷ್ಟ್ರೀಯ ಸಾಲದಂತೆಯೇ ತೀರಿಸಬೇಕಂತಿಲ್ಲ.
ಇವು ಬೇಕು.
ಮತ್ತೊಂದು ಕ್ಲಾರ್ಕ್ ಬಾರ್.
ಸಾರ್ವಜನಿಕ ಶೌಚಾಲಯ
ಹಲೋ, ಪೊಲೀಸ್.
ಹಲೋ, ಅಧಿಕಾರಿಗಳೇ.
ಇದು ಪೊಲೀಸ್. ಹೇಳಿ.
ಇದು ನನ್ನ ಗಾಡಿ. ಏನಾದರೂ ಸಮಸ್ಯೆ ಇದೆಯೇ?
ದೊಡ್ಡದೇನೂ ಇಲ್ಲ.
ಪೆನ್ಸಿಲ್ವೇನಿಯ ಕಾನೂನಿನ ಪ್ರಕಾರ ರೇರ್ ವ್ಯು ನಲ್ಲಿ ವಸ್ತುಗಳನ್ನು
ಇಳಿಬಿಡುವಂತಿಲ್ಲ.
ಹೂಂ, ಕಾರು ಬಾಡಿಗೆ ಸಂಸ್ಥೆ ಹಾಕಿದ್ದು,
ನಾನು ಅಟ್ಲಾಂಟಿಕ್ ಕಡೆಯಿಂದ ಬಂದವನು,
ಅದಕ್ಕೇ ನನಗೆ ನಿಮ್ಮ ಕಾನೂನು ಅಷ್ಟಾಗಿ ತಿಳಿದಿಲ್ಲ.
ಈಗಲೇ ತೆಗೆಯುತ್ತೇನೆ.
ಇಗೊಳ್ಳಿ.
ಹಾಗಾಗಿ,
ನೀವು ಶುಲ್ಕ ವಿಧಿಸುವುದಿಲ್ಲ ಅಂದುಕೊಳ್ಳುವೆ?
ಎಚ್ಚರಿಕೆ ಅಷ್ಟೇ ನೀಡುವೆ.
ತುಂಬಾ ಧನ್ಯವಾದಗಳು...
ಕ್ಷಮಿಸಿ, ಶುಲ್ಕ ವಿಧಿಸುವುದಿಲ್ಲ ಎಂದಿರಿ.
ಎಚ್ಚರಿಕೆಗಳದ್ದೂ ಚೀಟಿ ಇರುತ್ತವೆ, ಸರ್.
ನಿಮ್ಮ ಪರವಾನಗಿ ಕೊಟ್ಟರೆ, ಎರಡು ನಿಮಿಷದಲ್ಲಿ ಸಿಸ್ಟಂ ಮೂಲಕ
ಹಾಯಿಸುವೆ, ಆಮೇಲೆ ನೀವು ಹೋಗಬಹುದು.
ಖಂಡಿತ.
ಸರಿ, ಈಗ ಹಿಂದಿರುಗಿಸುವೆ, ಡಾಕ್ಟರ್.
ನಾನು ಹಿಕ್ಸ್, 55ಆರ್41.
ಕೊಲರೆಡೊದ ಈ ಚಾಲಕರ ಪರವಾನಗಿ ಪರಿಶೀಲಿಸಿ ನೋಡು
ಸಿ-1-7-0-5-7-7-1-0-5,
ಮಾನ್ಯುಯಲ್ ಎಲ್ಜೋಗ್ಬಿ ಅವರದ್ದು.
ಸರಿ, 55ಆರ್41. ಒಂದು ನಿಮಿಷ.
ಸರಿ, ಡಾಕ್ಟರ್, ನಿಮ್ಮನ್ನು ಇಲ್ಲಿಂದ ಕೂಡಲೇ...
55ಆರ್41, ಡಾ. ಎಲ್ಜೋಗ್ಬಿ ಮೇಲೆ ಅಂತರರಾಜ್ಯ ಎಚ್ಚರಿಕೆ ಇದೆ.
ಅವರನ್ನು ಯಾರೋ ದೋಚಿ ಕೊಲೆ ಮಾಡಿದ್ದಾರೆ.
ಎಚ್ಚರಿಕೆಯಿಂದ ಮುಂದುವರೆ. ಇನ್ನಷ್ಟು ಜನರನ್ನು ಕಳಿಸುತ್ತೇವೆ.
ಅಟೋಮಿಕ್ ಫಾಲ್, ಜಗಲ್ ದ ಜಂಗಲ್, ವಿಸಿಟೆಡ್.
ಜನರು ನಿಜವಾಗಿಯೂ ಇದನ್ನೆಲ್ಲಾ ಆಡುತ್ತಾರೆಯೇ?
ಒಬ್ಬ ಗೇಮ್ ವಿನ್ಯಾಸಕನಿಗೆ ಹಿಂದಿನ ವರ್ಷ ಕೆಲಸ ಮಾಡಿದೆ. ಕೋಟ್ಯಂತರ ವ್ಯವಹಾರ.
ನಿಜವಾಗಿಯೂ?
ನೀನೂ ಆಡಿ ನೋಡು. ಶೂಟರ್ ಗೇಮ್ ಗಳು ಇಷ್ಟ ಆಗಬಹುದು ನಿನಗೆ.
ನಾನು ಈಗಾಗಲೇ ಶೂಟರ್.
ಹೇ, ನಾನು ಪಿಜ್ಜಾ ಮಾಡುತ್ತಿದ್ದೇನೆ, ಯಾರಿಗಾದರೂ ಬೇಕೇ?
ಜೇನ್ ನ ಆಟದ ಹೆಸರು ಪ್ಲೇನ್ಜೇನ್777.
ಕ್ರಾಸ್-ಪ್ಲಾಟ್ಫಾರಂ ಆಟ ಬಹಳಷ್ಟು ಆಡುತ್ತಾಳೆ.
ನಾನು ನನ್ನ ಖಾತೆಯಿಂದ ಲಾಗ್ ಇನ್ ಮಾಡಿ, ಅವಳು ಬರುವವರೆಗೂ ಆಡುವೆ.
ಸ್ವಲ್ಪ ಹೊಟ್ಟೆಗೆ ಹಾಕು. ಓ'ಡಿ.
ಮಾರ್ಲೋ ಆಡುಗೆಮನೆಯಲ್ಲಿ ತಿಂಡಿಯಂತಹದ್ದು ಏನಿದೆ ನೋಡು.
ಪಫ್ಸ್, ಪಾಪ್ಸ್ ಅಥವಾ ಪೆಬ್ಬಲ್ಸ್. ಆದೇ ಕ್ರಮದಲ್ಲಿ.
ಇದಕ್ಕೆ ಸ್ವಲ್ಪ ಹೊತ್ತು ಹಿಡಿಯಬಹುದು.
ಜೇನ್ ಆಡಲು ಬರುವವರೆಗೂ ಕಾಯಬೇಕು.
ಅಲ್ಲಿಯವರೆಗೂ, ನಾನು ಸ್ವಲ್ಪ ಮಲಗುವೆ.
ಬೈಕರ್ ಗಳಿಂದ ದಾಳಿ,
ಶೂಟರ್ ಗಳಿಂದ ಗುಂಡು, ಮತ್ತು ಸ್ಫೋಟಕಗಳ ದಾಳಿ ನಮ್ಮ ಮೇಲಾಗಿದೆ.
ನಿಜ ಹೇಳಬೇಕೆಂದರೆ,
ಅದುಮಿಟ್ಟ ಒತ್ತಡದಲ್ಲಿದ್ದೇನೆ.
"ಸಮಯ ಸಿಕ್ಕಾಗ ಮಲಗುವುದು" ನಿನ್ನ ನಿಯಮ ಎಂದು ನನಗೆ ಗೊತ್ತು, ಆದರೆ...
ಅದನ್ನು ಚಾಚೂ ತಪ್ಪದೆ ಪಾಲಿಸಬೇಕೆಂದಿಲ್ಲ.
ಏನು ಹುಡುಗ? ಇಷ್ಟು ತಡವಾಗಿ ನೀನು ಇಲ್ಲಿ. ಎಲ್ಲವೂ ಆರಾಮವೇ?
ಒಳಗೆ ಬರಬಹುದೇ?
ಖಂಡಿತ, ಬಾ.
ಈಗಷ್ಟೇ ಶುರು ಮಾಡಿದ್ದೆ. ನಿನಗೂ ಕೊಡಲೇ?
ಸ್ವಲ್ಪ ಲೈಟ್ ಬಿಯರ್ ಇದೆ, ಸ್ವಲ್ಪ ನಿಜ ಬಿಯರ್ ಇದೆ.
ಇಲ್ಲ, ಪರವಾಗಿಲ್ಲ.
ನಿನಗೆ ಒಂದಷ್ಟು ಸಂದೇಶಗಳನ್ನು ಕಳಿಸಿದ್ದೆ.
ಸ್ಮಶಾನದಲ್ಲಿ ಏನು ನಡೆಯಿತು?
ಫ್ರಾನ್ಸ್ ನ ಹೆಂಡತಿಯನ್ನು ಕೊಲ್ಲುವ ಯೋಜನೆ ಇತ್ತು ಎಂದು ಸುದ್ದಿ ಬಂತು,
ಅಂದರೆ, ಅವನ ಕೆಲಸದಲ್ಲಿ ಅವಳೂ ಭಾಗಿಯಾಗಿದ್ದಳೇ?
ಅದು ನಿಜವಲ್ಲ, ನಿನಗೂ ಗೊತ್ತು.
ಕ್ಷಮಿಸು, ಏನು?
ನಿನಗೂ ಗೊತ್ತು, ನನಗೂ ಗೊತ್ತು,
ಫ್ರಾನ್ಸ್ ನ ಹೆಂಡತಿ ಭಾಗಿಯಾಗಿರುವುದು ದುಃಖದಲ್ಲಿ ಮಾತ್ರ.
ರೀಚರ್ ಮತ್ತವನ ತಂಡ ಬೋಸ್ಟನ್ ಗೆ ಹೋದ ಬಗ್ಗೆ ವಿಷಯ ಹೊರಹಾಕಿದ್ದು ನೀನೇ.
ನೀನು ನ್ಯೂ ಏಜ್ ಗೆ ಕೆಲಸ ಮಾಡುತ್ತಿರುವೆ ಎಂಬುದೂ ನನಗೆ ಗೊತ್ತು.
- ಒಂದು ಕೆಲಸ ಮಾಡು. - ಏನು?
ಒಂದು ಕ್ಷಣ ನೀನು ಹಾಕಿರುವ ಶೂಗಳನ್ನು ನೋಡು.
- ನಾಟಕ ಬೇಡ. - ನೀನು ಎಲ್ಲಿ
ನಿಂತಿರುವೆ ಗೊತ್ತಲ್ಲವೇ?
ನೀನು ನನ್ನ ಮನೆಯಲ್ಲಿರುವೆ.
ನನ್ನ ಮನೆ, ನನ್ನ ಮಕ್ಕಳನ್ನು ಬೆಳೆಸಿದ ಮನೆ,
ದೇವರಿಗೆ ಪ್ರಿಯಳಾದ ಕೊನ್ನಿಯೊಂದಿಗೆ ನಾನು ಇದ್ದ ಮನೆ.
ನೀನಿನ್ನೂ ಹೊಸದಾಗಿ ಸೇರಿದ್ದಾಗ, ಬಂದೂಕು ಹೇಗೆ ಚಲಾಯಿಸುವುದು ಎಂದೂ ಗೊತ್ತಿಲ್ಲದೆ ಇದ್ದಾಗ,
ಈ ಮನೆಗೆ ಊಟಕ್ಕೆ ಬರುತ್ತಿದ್ದೆ.
ನನ್ನ ಮನೆಗೆ ಬಂದು, ನನಗೇ ಏನೇನೋ ಹೇಳುವೆಯಾ?
ರೀಚರ್ ಮತ್ತವನ ತಂಡ ಬೋಸ್ಟನ್ ಗೆ ಹೋಗಿದ್ದು ಗೊತ್ತಿದ್ದದ್ದು ಇಬ್ಬರಿಗೆ.
ನಿನಗೆ ಮತ್ತು ನನಗೆ.
ಅವರ ಮೇಲೆ ದಾಳಿ ಆಗಿದೆಯೆಂದರೆ ವಿಷಯ ಹೊರಬಂದಿದೆ. ನನ್ನಿಂದಲ್ಲದಿದ್ದರೆ, ಯಾರಿಂದ?
ನಾನಿಲ್ಲಿ ಜಾಣ ಕೆಲಸ ಮಾಡುತ್ತಿರುವೆ, ಸರಿಯೇ?
ಏನದರ ಅರ್ಥ?
ನೋಡು, ನ್ಯೂ ಏಜ್ ನ ಭದ್ರತಾ ಮುಖ್ಯಸ್ಥ. ಅವನು...
- ಲ್ಯಾಂಗ್ಸ್ಟನ್. - ಹೂಂ, ಅವನೇ.
ನೀನು ಫ್ರಾನ್ಸ್ ಕೊಳೆಯ ತನಿಖೆ ಆರಂಭಿಸಿದಾಗ ಅವನು ನನ್ನ ಬಳಿ ಬಂದ.
ಒಂದು ರಾಶಿ ಹಣ ಕೊಟ್ಟು,
ನಿನಗೇನು ಗೊತ್ತಾಗುತ್ತಿದೆಯೋ ಅದನ್ನು ಅವನಿಗೆ ತಿಳಿಸಬೇಕು ಎಂದ.
ತನಿಖೆ ಎಲ್ಲಿಯವರೆಗೆ ಬಂತು ಮತ್ತು ಇನ್ನಷ್ಟು ಮಾಹಿತಿಗಳು. ಅಷ್ಟೇ.
- ಅಷ್ಟೇ? - ಹೂಂ.
ಈ ನಗರದಲ್ಲಿ ನಡೆದ ಎಲ್ಲದರ ನಂತರವೂ?
9/11 ರ ನಂತರವೂ?
ನೀನು ಎನ್ವೈಪಿಡಿ ಆಗಿ ಭಯೋತ್ಪಾದಕರಿಗೆ ಸಹಾಯ ಮಾಡುತ್ತಿರುವೆಯಾ?
- ಮಾತಿನ ಮೇಲೆ ಗಮನ ಇರಲಿ... - ಸುಮ್ಮನಿರು!
ವಿಶ್ವದ ಶ್ರೇಷ್ಠ ಪೊಲೀಸ್ ಪಡೆಯ ಹೆಸರು ಹಾಳು ಮಾಡುತ್ತಿರುವೆ ನೀನು.
ಅಂದು ಜೀವಗಳನ್ನು ಉಳಿಸಲು ತಮ್ಮ ಜೀವವನ್ನು ಬಲಿ ಕೊಟ್ಟವರ
ಅಪಹಾಸ್ಯ ಮಾಡಿದಂತೆ.
ಆ ದಿನವನ್ನು ನನಗೆ ನೆನಪಿಸಲು ನೀನು ಯಾರು?
ನಿನಗೆ ಜೀವಮಾನವಿಡೀ ಸಿಗದಷ್ಟು
ಗೆಳೆಯರನ್ನು ನಾನು ಅದೊಂದೇ ದಿನ ಕಳೆದುಕೊಂಡಿರುವೆ!
ಇವರು ಮಾಡುತ್ತಿರುವುದು ಇಲ್ಲಿ ಅಲ್ಲ, ಸರಿಯೇ?
ಬೇರೆಡೆ. ಚೀನಾ, ಮಿಡಲ್ ಈಸ್ಟ್, ರಷ್ಯಾ,
ಐಆರ್ಎ. ನನಗೇಕೆ ಇದರ ಚಿಂತೆ?
ಅದರಿಂದ ನನಗೆ, ನಿನಗೆ ಅಥವಾ ನಮ್ಮ ದೇಶಕ್ಕೆ ಏನೂ ಆಗಬೇಕಿಲ್ಲ. ಸರಿಯೇ?
ಲ್ಯಾಂಗ್ಸ್ಟನ್ ಒಬ್ಬ ವ್ಯಾಪಾರಿ. ಸಿಕ್ಕಿದ ಅವಕಾಶ ಬಿಡಲಿಲ್ಲ ಅವನು.
ಇವರು ಭ್ರಷ್ಟ ಪೊಲೀಸರು. ಇವರು ಕೆಟ್ಟ ಜನರು.
ಅದಕ್ಕೇನು?
ನನಗೆ ಇಂತಹವರ ಬಗ್ಗೆ ಗೊತ್ತು, ನಿನಗೆ ಇಂತಹವರ ಬಗ್ಗೆ ಗೊತ್ತು.
ನಿನ್ನ ತಂದೆಗೆ ಇಂತಹವರ ಬಗ್ಗೆ ಖಂಡಿತ ಗೊತ್ತಿತ್ತು.
ಇಂತಹವರು ಪ್ರಸ್ತಾವನೆ ಮಾಡಿದಾಗ, ಅದು ಸಲಹೆಯಲ್ಲ,
ವಿನಂತಿಯಲ್ಲ.
ಅದು ಆದೇಶ.
ಹಾಗಾಗಿ ಅವರು ನನ್ನ ಬಳಿ ಬಂದಾಗ ನಾನು ಆ ಹಣವನ್ನು ಪಡೆದೆ,
ಮತ್ತು ಜೀವ ಉಳಿಸಿಕೊಂಡೆ.
ನನಗಷ್ಟೇ ಬೇಕಿರುವುದು.
ಮತ್ತು ನೀನು ತಪ್ಪಾಗಿದ್ದರೆ?
ಕೆಲವು ತಿಂಗಳು ಕಳೆದು ನೀನು ಬೆಳಗ್ಗೆ ಎದ್ದಾಗ,
ಲಾಸ್ ಏಂಜಲೀಸ್, ಶಿಕಾಗೊ, ನ್ಯೂ ಯಾರ್ಕಲ್ಲಿ ಮತ್ತೆ ವಿಮಾನಗಳ ಭಾಗಗಳು ಉದುರುತ್ತಿದ್ದರೆ?
ಅವರು ನಿನಗೆ ಸುಳ್ಳು ಹೇಳಿದರು ಎಂದು ಗೊತ್ತಾದರೆ ಏನು ಮಾಡುವೆ?
ಇನ್ನೊಮ್ಮೆ ನನ್ನ ತಂದೆಯ ಬಗ್ಗೆ ಮಾತಾಡಬೇಡ.
ಯಾಕೆ?
ನನಗವನು ಚೆನ್ನಾಗಿ ಗೊತ್ತಿದ್ದ. ಯಾವಾಗಲೂ ಅವನ ಬಗ್ಗೆ ಯೋಚಿಸುತ್ತೇನೆ.
ಅವನು ಎಷ್ಟು ಒಳ್ಳೆಯ ಮನುಷ್ಯ ಎಂಬ ಬಗ್ಗೆ.
ಎಷ್ಟು ಒಳ್ಳೆಯ ಪೊಲೀಸ್. ಮತ್ತು ಹೇಗೆ ಅವನು ಒಳ್ಳೆಯವನಾಗಿದ್ದಕ್ಕೆ ಮಣ್ಣುಪಾಲಾದ ಅಂತ.
ನನಗೆ ಹಾಗೆ ಸಾಯಲು ಇಷ್ಟವಿಲ್ಲ, ನೀನೂ ಹಾಗೆ ಸಾಯಬಾರದು.
ನನಗೆ ಹಣ ಕೊಟ್ಟರು, ನಿನಗೂ ಕೊಡುವರು. ಸುಮ್ಮನೆ ಹಣ ತಗೋ.
ನಿನಗೆ ನನ್ನ ಅಪ್ಪನ ಬಗ್ಗೆ ಗೊತ್ತಿಲ್ಲ. ನಿನಗೆ ನನ್ನ ಬಗ್ಗೆಯೂ ಖಂಡಿತ ಗೊತ್ತಿಲ್ಲ.
ಈ ವಾರ ಎಷ್ಟು ಕಿಲೋಗಳು ಬರುತ್ತಿವೆ ನೋಡು.
ಇದನ್ನು ದೊಡ್ಡದಾಗಿ ಮುಗಿಸಲಿದ್ದೇವೆ.
ದುರದೃಷ್ಟವಶಾತ್ ಇಲ್ಲ, ಮೇಜರ್.
ಅಟ್ ಈಜ್.
ನಿನ್ನೊಂದಿಗೆ ಒಬ್ಬನೇ ಮಾತಾಡಬೇಕು, ರೀಚರ್.
ಕೈಟ್ ರನ್ನರ್ ಕಾರ್ಯಾಚರಣೆ ಬಗ್ಗೆ.
ನನಗೆ ಇದರ ಬಗ್ಗೆ ಹೇಳಬೇಕೆಂದಿರುವುದೆಲ್ಲಾ,
ನೀವು ಡಿಕ್ಸನ್ ಮುಂದೆಯೂ ಹೇಳಬಹುದು.
ಮೊದಲಿಂದಲೂ ಅವಳು ಇದರ ಮೇಲೆ ಕೆಲಸ ಮಾಡುತ್ತಿದ್ದಾಳೆ.
ಎಲ್ಲರಿಗಿಂತ ಹೆಚ್ಚು ಇದರ ಬಗ್ಗೆ ಗೊತ್ತು.
ಸರಿ ಹಾಗಿದ್ದರೆ.
ನಿನ್ನ ಮೇಲೆ ಇರುವ ಗೌರವಕ್ಕೆ, ನೇರವಾಗಿ ಹೇಳುವೆ.
ಕರ್ನಲ್ ನ ಬಡ್ತಿ ಆಗಲಿದೆ.
ಅವರನ್ನು ದಕ್ಷಿಣ ಕೊರಿಯಾದ
ಸೇನಾರಹಿತ ವಲಯಕ್ಕೆ ಕಳಿಸುತ್ತಿದ್ದಾರೆ.
ಮುಂದಿನ ಮೂರು ವಾರಗಳಲ್ಲಿ ಯಾವಾಗಲಾದರೂ ಘೋಷಿಸುತ್ತಾರೆ.
ಏನು ಹೇಳಬೇಕೆಂದಿರುವಿರಿ, ಹೋರ್ಟೆನ್ಸ್?
ಕರ್ನಲ್ ಈ ಬಡ್ತಿಗೆ 20 ವರ್ಷಗಳಿಂದ ಪ್ರಯತ್ನ ಪಡುತ್ತಿದ್ದಾರೆ.
ಅವರ ಇರುವಿಕೆಯಲ್ಲಿ ನಡೆದ ಡ್ರಗ್ ಕಾರ್ಯಾಚರಣೆಯನ್ನು
ದೊಡ್ಡದಾಗಿ ಬಯಲು ಮಾಡಲು ಆಗುವುದೇ ಇಲ್ಲ.
ಅದು ಅವರಿಗೆ ಒಳ್ಳೆಯ ಸೂಚಕವಲ್ಲ.
ಅವರ ಅದ್ಭುತ ಮಿಲಿಟರಿ ವೃತ್ತಿಯಲ್ಲಿ ಅದೊಂದು ಕಪ್ಪು ಚುಕ್ಕಿ ಆಗುತ್ತೆ.
ಆದ್ದರಿಂದ, ಕೈಟ್ ರನ್ನರ್ ಕಾರ್ಯಾಚಾರಣೆಯನ್ನು ನಿಲ್ಲಿಸಲಾಗುವುದು. ಕೂಡಲೇ.
ಏನಿದು ನಾಟಕ?
ನಮ್ಮ ಸ್ನೇಹ ನಿನ್ನ ತೀರ್ಪನ್ನು ನಿರ್ಧರಿಸಬಾರದು.
ನಮ್ಮದು ಸ್ನೇಹವಲ್ಲ.
ಪರಿಚಯವಷ್ಟೇ.
ಆ ಪರಿಚಯಕ್ಕೆ ಗೌರವ ನೀಡುತ್ತಲೇ ಹೇಳುತ್ತಿರುವೆ,
ಇದೆಲ್ಲಾ ನಾಟಕ ಬೇಡ.
ಮೇಜರ್ ರೀಚರ್,
ಇದು ನಿನ್ನ ವರದಿಯಲ್ಲಿ ಪ್ರಕಟವಾಗಲಿದೆ.
ಐದು ಜನರ ಮೇಲೆ ನಶೆ ಪದಾರ್ಥ ಉಪಯೋಗದ ಅಪವಾದ.
ಯಾವುದೇ ಮಿಲಿಟರಿ ಸಂಪನ್ಮೂಲಗಳ ದುರುಪಯೋಗ, ವ್ಯವಹಾರ, ಪಿತೂರಿ ಇಲ್ಲ.
ಒಬ್ಬ ಜೈಲಿಗೆ ಹೋಗುತ್ತಾನೆ,
ನಾಲ್ಕು ಜನರಿಗೆ ಮತ್ತೆ ಪರೀಕ್ಷೆ, ಆಮೇಲೆ ಎಲ್ಲರಿಗೂ ಗೌರವಾನ್ವಿತ ವಜಾ, ಅಷ್ಟೇ.
ನನ್ನ ಆದೇಶ ಅರ್ಥ ಆಯಿತೇ?
ಆಯಿತು, ಸರ್.
ರೀಚರ್.
ನಿನ್ನ ತಲೆಯಲ್ಲಿ ಏನು ನಡೆಯುತ್ತಿದೆ?
ಏನೂ ಇಲ್ಲ.
ಹೇಗೆ
ನಮ್ಮ ಕೊನೆಯ ದೊಡ್ಡ ಪ್ರಕರಣ
ನೀರುಪಾಲಾಯಿತು ಎಂದು.
ಇದರ ಪರಿಣಾಮ ಏನಾಗತ್ತದೆ ಎಂದು ಯೋಚನೆಯೇ?
ಇದರ ಒಂದು ಭಾಗ.
ಯಾವ ಭಾಗ?
ಸ್ವಾನ್.
ನೀನು ನನಗಾಗಿ ಇಷ್ಟು ಮಾಡಿರುವೆ.
ಅಂದರೆ, ನಮ್ಮೆಲ್ಲರಿಗಾಗಿ. ನಮಗೆ ತರಬೇತಿ ನೀಡಿದೆ.
ಹಾಗಾಗಿ...
ಹಾಗಾಗಿ ಸಮಯ ಬಂದಾಗ, ಆ ಕೆಲಸ ನಾನು ಮಾಡುವೆ.
ನಾನು ಸ್ವಾನ್ ನ ಕೊಲ್ಲುವೆ.
ಅವಳ ವಿಳಾಸ ಸಿಕ್ಕಿತು.
ನಿಜವಾಗಿಯೂ?
- ಐಪಿ ವಿಳಾಸವೇ ಅಥವಾ ನಿಜ ವಿಳಾಸವೇ? - ಎರಡೂ.
ಜೇನ್ ಆಡಲು ಶುರು ಮಾಡಿದ ತಕ್ಷಣ...
ಅಂದ ಹಾಗೆ, ಚೆನ್ನಾಗಿ ಆಡಲ್ಲ ಅವಳು.
ನನ್ನ ಕಚೇರಿಯ ಟೆಕ್ ಅವಳನ್ನು ಟ್ರಾಕ್ ಮಾಡಿದರು.
ಒಂದು ಗಂಟೆಯಷ್ಟು ದೂರದಲ್ಲಿದ್ದಾರೆ.
ಬೇಗ ತಯಾರಾಗಿ, ಬಾಸ್.
"ತಯಾರಾಗು" ಅಂತ ಏಕವಚನ ಬಳಸಬೇಕಿತ್ತು.
ಧನ್ಯವಾದ.
ಜೇನ್ ಗೆ ಹಸಿವಾಗಿದೆಯೇ?
ನೀನು ಈಗಾಗಲೇ ಬೇಕಾದಷ್ಟು ಮಾಡಿರುವೆ.
ದೇವರೇ, ನನಗೆ ನಾಚಿಕೆಯಾಗುತ್ತಿದೆ,
- ಹೀಗೆ ನಿಮಗೆ ತೊಂದರೆ ಕೊಡುತ್ತಿರುವುದು. - ಆದೇನೂ ಬೇಕಿಲ್ಲ.
ಇದು ನಿನ್ನ ತಪ್ಪಲ್ಲ, ಮಾರ್ಲೋ.
ನಾನು ಥಾಮಸ್ ನ ಬಿಟ್ಟಾಗ ನೆನಪಿದೆ. ನನಗೂ ಬಹಳ ಕಷ್ಟ ಆಗಿತ್ತು.
ನಡು ಚಳಿಗಾಲದಲ್ಲೇಕೆ ನನ್ನ ಸಿಂಚಕ ಬಂದಾಗುತ್ತಿದೆ?
ಆ ಮಾಲಿಯನ್ನು ಕೆಲಸದಿಂದ ತೆಗೆದುಹಾಕಬೇಕು.
ಈಗ ಬಂದೆ.
ಸದ್ದು ಬೇಡ.
ಎಂಟಡಿ ಉದ್ದ, 150 ಕೆಜಿ ಇದ್ದುಕೊಂಡು ಗಂಡಸ್ತನ ತೋರಲು ಹೆಂಗಸಿನ ಮೇಲೆ ಕೈ ಮಾಡುವೆಯಾ?
ನಾಚಿಕೆಯಾಗಬೇಕು ನಿನಗೆ.
ಮಾರ್ಲೋ ತನ್ನ ಮಾಜಿ ಪ್ರೇಮಿಯನ್ನು ಬಿಟ್ಟು ಓಡಿಬಂದಳು ಎಂದು ಹೇಳಿದಳೇ?
ಸುಳ್ಳು ಹೇಳಿದ್ದಾಳೆ.
ಯಾಕೆ ಹಾಗೆ ಮಾಡುವಳು ಅವಳು?
ಅದ್ಭುತ ಪ್ರಶ್ನೆ.
ಅವಳನ್ನು ಕರೆದು ನೀನೇ ಏಕೆ ಕೇಳಬಾರದು?
ನಿನ್ನ ಮಾತು ಏಕೆ ಕೇಳಲಿ ನಾನು?
ಏಕೆಂದರೆ ನನ್ನ ಸಹೋದ್ಯೋಗಿ ಹೊರಗೆ ಕಾರಿನಲ್ಲಿ ಕುಳಿತು ಜೇನ್ ಜೊತೆ
ಆನ್ಲೈನ್ ಆಟ ಆಡುತ್ತಿರುವಳು.
ನೀನು ಹೋಗಿ ಅವಳನ್ನು ಕರೆತರಲಿಲ್ಲವಾದರೆ, ನಾನೇ ಹೋಗಿ ಕರೆತರುವೆ.
ಆದರೆ ಬಹಳಷ್ಟು ಕಿರುಚಾಟ, ನಾಟಕ ಎಲ್ಲವೂ ನಡೆಯುತ್ತೆ,
ಅವಳ ಮಗಳಿಗೆ ಅಂತಹ ಆಘಾತ ಬೇಡ ಎಂದುಕೊಳ್ಳುವೆ.
ನಾನು ಕರೆತರಲ್ಲ.
ಓ'ಡೊನ್ನೆಲ್, ಬ್ಲೇಡ್ ಕೊಡು.
ಮನೆಯಲ್ಲೇ ತಯಾರಿಸಲಾದ ಸೈಲೆನ್ಸರ್. ಅವಳನ್ನು ಕರೆ, ಇಲ್ಲವಾದರೆ ಕಾಲಿಗೆ ಗುಂಡು ಹಾರಿಸುವೆ.
ಕಿರುಚಾಡಿದರೆ, ತಲೆಗೆ ಹಾರಿಸುವೆ.
ಸರಿ.
ಮಾರ್ಲೋ? ಒಂದು ನಿಮಿಷ ಹೊರಗೆ ಬಾ.
ಕುಳಿತುಕೋ.
ಇದನ್ನು ನಂಬಿದೆಯಾ ನೀನು? ಅದು ಅಷ್ಟು ತೆಳು ಪ್ಲಾಸ್ಟಿಕ್.
ಹೇ, ಮಾರ್ಲೋ. ಹೇಗಿರುವೆ?
ದಯವಿಟ್ಟು ನನ್ನ ಮಗಳಿಗೇನೂ ಮಾಡಬೇಡಿ.
ಜೇನ್ ಇದರ ಭಾಗಿಯಾಗುವುದು ಬೇಕಿಲ್ಲ. ಬಾ, ಕುಳಿತುಕೋ.
ನಮ್ಮನ್ನು ಸಾಯಲು ಏಕೆ ಕಳಿಸಿದೆ?
ನನಗೆ ಅದರ ಬಗ್ಗೆ ಏನೂ ಗೊತ್ತಿಲ್ಲ.
- ಕ್ಷಮಿಸಿ, ಇಲ್ಲಿ ಏನು ನಡೆಯುತ್ತಿದೆ... - ಬಾಯಿ ಮುಚ್ಚು, ಹೀರೋ.
ನೀನು ನಗುತ್ತಾ ಒಂದು ವಿಳಾಸ ನೀಡಿದೆ,
ಅಲ್ಲಿ ನಮ್ಮನ್ನು ಕೊಲ್ಲಲು ಜನರು ಕಾಯುತ್ತಿದ್ದರು.
ಈಗ, ಒಂದೋ ನೀನು ಹೆಡ್ಡಿ,
ಅಥವಾ ನಮ್ಮನ್ನು ಖುಷಿಯಿಂದ ಬಲಿಯಾಗಲು ಬಿಟ್ಟವಳು.
ನಾವು ಅವರನ್ನು ಕೊಂದದ್ದು ಗೊತ್ತಾದಾಗ,
ಊರು ಬಿಟ್ಟು ಓಡಿ, ಇಲ್ಲಿ ಇವನ ರಕ್ಷಣೆಗಾಗಿ ಬಂದಿರುವೆ.
- ನಾನೊಂದು ಮಾತು... - ಬಾಯಿ ಮುಚ್ಚು, ಹೀರೋ.
ನನ್ನಾಣೆ. ನನಗೆ ಆ ವಿಳಾಸ ಏನು ಯಾರದ್ದು ಏನೂ ಗೊತ್ತಿಲ್ಲ.
ನೀವು ಪ್ರಶ್ನೆ ಕೇಳಿಕೊಂಡು ಬಂದಾಗ,
ನನ್ನ ಭದ್ರತಾ ಮುಖ್ಯಸ್ಥ ಹೆದರಿ,
ನಿಮಗೆ ಈ ವಿಳಾಸ ಕೊಡಲು ಹೇಳಿದ.
ಅಂದರೆ, ಈಗ ಎಲ್ಲವೂ ಲ್ಯಾಂಗ್ಸ್ಟನ್ ನೋಡಿಕೊಳ್ಳುತ್ತಿರುವನೇ? ಸ್ವಾನ್ ಅಲ್ಲವೇ?
ಇಲ್ಲ. ಅವನಿದನ್ನು ತಡೆಯಲು ನೋಡುತ್ತಿದ್ದಾನೆ.
ನಿಮಗೆ ಸ್ವಾನ್ ಬಗ್ಗೆ ಗೊತ್ತಿದ್ದರೆ,
ಅವನೆಂದೂ ಇಂತಹ ಕೆಲಸ ಮಾಡುವುದಿಲ್ಲ ಎಂದೂ ಗೊತ್ತಿರಬೇಕು.
ಕೆಲವರಿಗೆ ಗೊತ್ತು ಅದು.
ನಾನು ಸ್ವಾನ್ ನ ಭರ್ತಿ ಮಾಡಿಕೊಂಡೆ.
ಲ್ಯಾಂಗ್ಸ್ಟನ್ ನ ಭದ್ರತಾ ತಂಡಕ್ಕೆ ಸೇರಿಸಿದೆ.
ಯಾಕೆ?
ಯಾಕೆಂದರೆ ನ್ಯೂ ಏಜ್ ನ ಭದ್ರತಾ ತಂಡ ಭ್ರಷ್ಟವಾಗಿತ್ತು.
ಎಲ್ಲರೂ ಒಂದೇ ಠಾಣೆಯ ಹಳೆಯ ಪೊಲೀಸರು.
ಸ್ವಾನ್ ನ ನಂಬಿದೆಯಾ?
ಅವನೂ ನನ್ನನ್ನು ನಂಬಿದ್ದ ಅನಿಸುತ್ತೆ.
ಅದಕ್ಕೇ ಅವನು ಏನೋ ಸಂಶಯಾಸ್ಪದವಾದದ್ದು
ನಡೆಯುತ್ತಿದೆ ಅನಿಸಿದಾಗ ನನ್ನ ಬಳಿ ಬಂದ...
ಲಿಟಲ್ ವಿಂಗ್.
ಅದರ ಬಗ್ಗೆ ನಿಮಗೆ ಹೇಗೆ ಗೊತ್ತು?
ನಮಗೆ ಕ್ಷಿಪಣಿಗಳು, ಸಚಿವ ಲಾವೊಯ್, ಎಲ್ಲವೂ ಗೊತ್ತು...
ಇದರಲ್ಲಿ ನಿನ್ನ ಭಾಗ ಏನು ಎಂಬುದು ಬಿಟ್ಟು.
ನಾನು ಇದರ ಭಾಗವಾಗಿರಲಿಲ್ಲ. ಸ್ವಾನ್ ನನ್ನ ಬಳಿ ಬರುವವರೆಗೂ.
ಅವನಿಗೆ ಲಿಟಲ್ ವಿಂಗ್ ಸಾಫ್ಟ್ವೇರ್ ಜೊತೆಗೆ
ಅಳವಡಿಸುತ್ತಿರುವ ಚಿಪ್ ಗಳು ಅನುಮತಿಗಿಂತ ಹೆಚ್ಚು ದೋಷಪೂರಿತ
ಎಂದು ತಿಳಿಯಿತು.
ದೋಷಪೂರಿತ
ಗುಣಮಟ್ಟ ನಿಯಂತ್ರಕರಿಗೆ ವೈಫಲ್ಯ ಇಷ್ಟು ಹೇಗೆ ಹೆಚ್ಚುತ್ತಿದೆ ಎಂದು ತಿಳಿಯುತ್ತಿರಲಿಲ್ಲ.
ಆದರೂ ನಿರ್ವಾಹಕರಿಗೆ ಲಿಟಲ್ ವಿಂಗ್ ಒಪ್ಪಂದ ಸಮಯಕ್ಕೆ ಸರಿಯಾಗಿ ಮುಗಿಯಬೇಕಿತ್ತು,
ಹೇಗೂ ಹೆಚ್ಚು ಚಿಪ್ ಗಳು ಸರಿ ಎಂದು ಬರುತ್ತಿದ್ದುದ್ದರಿಂದ
ಏನೋ ದಾಖಲಾತಿಯಲ್ಲಿ ದೋಷವಿರಬೇಕು ಎನಿಸಿ ನಾವು ಹೆಚ್ಚು ಉತ್ಪಾದನೆ ಮಾಡುತ್ತಲೇ ಇದ್ದೆವು.
ಆದರೆ ಸ್ವಾನ್, ಯಾರೋ ಇಂಜಿನಿಯರಿಂಗ್ ನವರು ಸರಿಯಾದ ಚಿಪ್ ಅನ್ನು ದೋಷಪೂರಿತ ಎಂದು ತೋರುವಂತೆ
ಟೆಸ್ಟಿಂಗ್ ಬೋರ್ಡ್ ಅನ್ನು ಬದಲಿಸಿದ್ದಾರೆ ಎಂದೆಣಿಸಿದ.
ಇಂಜಿನಿಯರಿಂಗಲ್ಲಿ ಯಾರು ಭಾಗಿಯಾಗಿರಬಹುದು ಗೊತ್ತಿದೆಯೇ?
ಅಷ್ಟು ಜನರಿದ್ದಾರೆ. ತಿಳಿಯುವುದು ಅಸಾಧ್ಯ.
ನಿರ್ವಹಣಾ ತಂಡ?
ನಿರ್ದೇಶಕ ಮಂಡಳಿ? ನಿರ್ದೇಶಕರು? ಭಾಗಿಯಾಗಿರಬಹುದೇ?
ನಮಗ್ಯಾರಿಗೂ ಏನೂ ತಿಳಿದಿಲ್ಲ.
ಲ್ಯಾಂಗ್ಸ್ಟನ್ ಹೇಳುತ್ತಿದ್ದಂತೆ ಹಣ ಎಣಿಸುವುದರಲ್ಲಿ ವ್ಯಸ್ತರಾಗಿ
ನಮಗೆ ಕಳ್ಳತನವೇ ಕಾಣುತ್ತಿರಲಿಲ್ಲ.
ದೋಷಪೂರಿತ ಎಂದು ಗುರುತಿಸಲಾದ ಚಿಪ್ ಗಳು ಎಷ್ಟು,
650 ಇರಬಹುದೇ?
ಹೌದು ಅನಿಸುತ್ತೆ.
ಸ್ವಾನ್ ಬಳಿ ನಾನು ಲ್ಯಾಂಗ್ಸ್ಟನ್ ಗೆ ವರದಿ ನೀಡಲು ಹೇಳಿದೆ,
ಅವನು ಅದರ ಭಾಗಿ ಎಂದು ಆಗ ನನಗೆ ತಿಳಿದಿರಲಿಲ್ಲ,
ಆದರೆ ಸ್ವಾನ್ ಜಾಗರೂಕ. ಇನ್ನಷ್ಟು ತಿಳಿಯಬೇಕಿತ್ತು ಅವನಿಗೆ.
ಅವನು ಕೆಲವು ನಂಬಿಕಸ್ತ ಮಿಲಿಟರಿ ಗೆಳೆಯರ ಸಹಾಯ ಕೇಳುವುದಾಗಿ ಹೇಳಿದ.
ಹೂಂ, ಅವರು ನಮ್ಮ ಗೆಳೆಯರು ಕೂಡ.
ಏನು ತಿಳಿಯಿತು ಎಂದು ಸ್ವಾನ್ ಎಂದಾದರೂ ವರದಿ ನೀಡಿದನೇ?
ಇಲ್ಲ.
ಅವನಿಂದ ಮತ್ತೆ ಯಾವುದೇ ಸುದ್ದಿ ಬರಲಿಲ್ಲ. ಮಾಯವಾಗಿ ಹೋದ.
ಹಾಗೇನಿಲ್ಲ.
ನೆನ್ನೆ ತಾನೇ ಒಂದು ಡೆಲಿವರಿಗೆ ಸಹಿ ಹಾಕಿದ್ದಾನೆ.
ಅವನು ಜೀವಂತವಾಗಿದ್ದಾನೆಯೇ?
ಅನಿಸುತ್ತದೆ. ಎಲ್ಲೋ ಬಂಧಿಸಿಟ್ಟಿರಬೇಕು ಅವನನ್ನು.
ಇದರಲ್ಲಿ ಅವನನ್ನು ಸಿಲುಕಿಸಲು.
ಹೂಂ, ಲ್ಯಾಂಗ್ಸ್ಟನ್ ಕೈತೊಳೆಯುವಂತಹವನೇ.
ಟೋನಿ ಮಾಯವಾದ ನಂತರ, ಅವನು ನನ್ನನ್ನು ತನ್ನ ಕಚೇರಿಗೆ ಕರೆದ.
ಕಾರ್ಯಾಚರಣೆ ನಿರ್ದೇಶಕಿಯಾಗಿ, ಟೋನಿ ಬಯಲು ಮಾಡಿದ್ದೆಲ್ಲವನ್ನು ಮುಚ್ಚಿಹಾಕುವ
ಅನನ್ಯ ಸ್ಥಿತಿಯಲ್ಲಿ ನಾನಿದ್ದೇನೆ ಎಂದು ಹೇಳಿದ.
ನೀನೂ ಹಣ ಮಾಡಿಕೊಂಡೆಯಲ್ಲ. ನಿನ್ನ ಹಣದ ಚೀಲ ಸಿಕ್ಕಿತು ನಮಗೆ.
ನಾನು ತೆಗೆದುಕೊಳ್ಳುವಂತೆ ಒತ್ತಾಯಿಸಿದ, ನಾನೂ ಭ್ರಷ್ಟಳು ಎಂದು ತೋರಿಸಲು.
ನೀನು ಬೇಡ ಎನ್ನಬಹುದಿತ್ತು.
ಲ್ಯಾಂಗ್ಸ್ಟನ್ ಕೆಟ್ಟ ಮನುಷ್ಯ.
20 ವರ್ಷ ಪೊಲೀಸ್ ಆಗಿದ್ದವನು ಅವನು,
ಮತ್ತು ಬಹಳಷ್ಟು ಕೆಟ್ಟ ಜನರಿಗೆ ಜೈಲು ತಪ್ಪಿಸಲು ಆಗ ಸಹಾಯ ಮಾಡಿದ್ದಾನೆ,
ಅವರು ಅವನಿಗೆ ಕೆಲಸಕ್ಕೆ ಬರಲಾಗಲಿ ಎಂದು.
ಅಂದರೆ, ಒಂದು ಬೈಕರ್ ತಂಡ...
ಬೋಸ್ಟನ್ ನಲ್ಲಿ ನೋಡಿಕೊಂಡೆವು.
- ಒಬ್ಬ ವೃತ್ತಿಪರ ಶೂಟರ್... - ಬ್ರೂಕ್ಲಿನ್ ಸ್ಮಶಾನದಲ್ಲಿ.
ಮತ್ತೊಂದಷ್ಟು ಕಳಪೆ ಗೂಂಡಾಗಳು, ಸ್ವಲ್ಪ ಹಣಕ್ಕಾಗಿ
ಯಾರನ್ನಾದರೂ ಕೊಲ್ಲುವವರು.
ಅಟ್ಲಾಂಟಿಕ್ ನಗರದಲ್ಲಿ ಹೂತುಹಾಕಿದೆವು.
ನನಗೆ, ನನ್ನ ಮಗಳಿಗೆ
ಏನು ಮಾಡುವೆನೆಂದು ಹೇಳಿದನೋ.
ಅದನ್ನು ಹೇಳಲೂ ಅಸಾಧ್ಯ ನನಗೆ.
ಅದಕ್ಕೇ ಅಲ್ಲಿಂದ ಓಡಿದೆ.
ನೀವಿಬ್ಬರೂ ಪ್ರಶ್ನೆ ಕೇಳಿಕೊಂಡು ಬಂದಾಗ,
ಲ್ಯಾಂಗ್ಸ್ಟನ್ ನನ್ನನ್ನು ಅನಗತ್ಯ ಭಾರ ಎಂದುಕೊಳ್ಳುತ್ತಾನೆ ಅಂದುಕೊಂಡೆ.
ಅವನಿಗೆ ಸುಳಿವು ಬಿಡುವುದು ಇಷ್ಟ ಇಲ್ಲ.
ಅವನಿಗೇನು ಮಾಡುತ್ತಿದ್ದಾರೋ ದೇವರಿಗೇ ಗೊತ್ತು.
ನಾವವನಿಗೆ ಮಾಡುವ ಅರ್ಧದಷ್ಟೂ ಇಲ್ಲ.
- ನೀನಿನ್ನು ಹೋಗಬಹುದು. - ಧನ್ಯವಾದ.
ಮಾರ್ಲೋ,
ತಪ್ಪು ತಿಳಿಯಬೇಡ, ಆದರೆ ಹೋಟೆಲ್ ನಲ್ಲಿ ಉಳಿದುಕೋ.
ಇತ್ತೀಚೆಗಷ್ಟೇ ಒಂದು ಟ್ರಕ್ ಪೂರ್ತಿ ಕ್ಷಿಪಣಿಗಳು ಹೈಜಾಕ್ ಆಗಿವೆ.
ಲಿಟಲ್ ವಿಂಗ್ ಚಿಪ್ ಗಳನ್ನು ಅಳವಡಿಸುವುದು ಎಷ್ಟು ಕಷ್ಟ?
ಒಬ್ಬ ಇಂಜಿನಿಯರ್ ಅದನ್ನು ತೋರಿಸಬೇಕಾಗಬಹುದು, ಆದರೆ ಆಮೇಲೆ,
ಅವನೇ ಮಾಡಿಕೊಳ್ಳಬಹುದು.
ಈ ಇಂಜಿನಿಯರ್ ಯಾರು ಗೊತ್ತಾಗಿದ್ದರೆ ಚೆನ್ನಾಗಿತ್ತು.
ಬೇಗನೇ ಗೊತ್ತಾಗುತ್ತೆ.
ಲ್ಯಾಂಗ್ಸ್ಟನ್ ನನ್ನು ಕೇಳಬೇಕಷ್ಟೇ.
ಇಂಜಿನಿಯರಿಂಗ್ ಎಚ್-012
ಖರೀದಿದಾರ ಇನ್ನೇನು ಬರಲಿದ್ದಾನೆ.
ಈ ಚಿಪ್ ಗಳನ್ನು ಹೇಗೆ ಅಳವಡಿಸುವುದು, ಕ್ಷಿಪಣಿ ಹಾರಿಸುವುದು ಹೇಗೆ ಎಂದು ತಿಳಿಯುವವರೆಗೂ
ಅವನು ನಮಗೆ ಒಂದು ಪೈಸೆಯನ್ನೂ ಕೊಡುವುದಿಲ್ಲ.
ತೊಂದರೆ ಏನಿಲ್ಲ. ಕೈ ಹಿಡಿದು ಎಲ್ಲಾ ಹಂತಗಳನ್ನೂ ಕಲಿಸುವೆ ಅವನಿಗೆ.
ಅದಕ್ಕೆ ಎಷ್ಟು ಹೊತ್ತು ಹಿಡಿಯುತ್ತೆ?
ಬೇಗನೇ ಅಳವಡಿಕೆ ಮತ್ತು ಹಾರಿಸುವುದು ಎರಡೂ ಹೇಳಿಕೊಡಬಲ್ಲೆ.
- ಚಿಂತೆ ಏನಿಲ್ಲ. - ಹೂಂ.
ಸರಿ, ಇಷ್ಟು ಬೇಗ ಆಚರಣೆ ಬೇಡ, ರಸ್.
ಮಾರ್ಲೋ.
ಎಲ್ಲಿರುವೆ? ಚಿಂತೆಯಾಗಿತ್ತು ನನಗೆ.
ನಗರ ಬಿಟ್ಟು ಬರಬೇಕಿತ್ತು.
ಸರೋಪಿಯನ್ ಬಗ್ಗೆ ಕೇಳಿಕೊಂಡು ಇಬ್ಬರು ಹೆಂಗಸರು ಬಂದಿದ್ದರಲ್ಲವೇ?
ಇಬ್ಬರು ಗೆಳೆಯರೊಂದಿಗೆ ನನ್ನನ್ನು ಹುಡುಕಿ ಬಂದರು.
ನನಗೆ, ನನ್ನ ಮಗಳಿಗೆ ಬೆದರಿಕೆ ಹಾಕಿದರು.
ಏನು ಹೇಳಿದೆ ಅವರಿಗೆ?
ಒಂದಷ್ಟು ಸುಳ್ಳುಗಳು.
ಆದರೆ ಅವರಿಗೆ ಅದು ಸುಳ್ಳೆಂದು ಬೇಗನೇ ಗೊತ್ತಾಗುತ್ತೆ,
ಗೊತ್ತಾದಾಗ, ಅವರು ಮತ್ತೆ ನಮ್ಮನ್ನು ಹುಡುಕಿ ಬರುತ್ತಾರೆ ಎಂದು ಭಯವಾಗಿದೆ.
ನಿನ್ನನ್ನು ಇದರಲ್ಲಿ ಸೇರಿಸಿಕೊಂಡಾಗ ನಾನು ನಿನಗೆ ಏನು ಹೇಳಿದ್ದೆ?
ನಾನು ಹೇಳಿದಂತೆ ಮಾಡಿದರೆ, ಬಹಳಷ್ಟು ಹಣ ಸಿಗುವುದು ನಿನಗೆ
ಮತ್ತು ನಿನಗೂ ಜೇನ್ ಗೂ ಏನೂ ಆಗುವುದೂ ಇಲ್ಲ ಎಂದು.
ಕೊಟ್ಟ ಮಾತು ಉಳಿಸಿಕೊಳ್ಳುವೆ. ನಿಮ್ಮಿಬ್ಬರನ್ನೂ ಸುರಕ್ಷಿತವಾಗಿಡುವೆ.
ಎಲ್ಲಿರುವೆ?
ನಗರದ ಹೊರಗೆ.
ಎಲ್ಲಿ? ಕರೆದೊಯ್ಯಲು ಬರುವೆ.
ಅಂದರೆ, ಅಂಗಡಿಯಿಂದ ಕರೆ ಮಾಡುತ್ತಿರುವೆ,
ಹಿಂಬಾಲಿಸುತ್ತಿದ್ದಾರೆ ಅನಿಸುತ್ತೆ. ಹಾಗಾಗಿ, ನಾನು... ಇಲ್ಲಿಂದ ಹೊರಡಬೇಕು.
ಸರಿ, ಪರವಾಗಿಲ್ಲ.
ಎಲ್ಲಿ ಸಿಗಬಹುದು?
ಮನೆಗೆ ಬರಲಾರಂಭಿಸಿರುವೆ?
ತೊಂದರೆ ಎದುರಾದಾಗ ಮಾತ್ರ. ಲ್ಯಾಂಗ್ಸ್ಟನ್ ಗೆ ಗಾಳ ಹಾಕಿ ಹೊರಗೆಳೆಯಲಿದ್ದೇವೆ.
ಒಳ್ಳೆಯದು. ಆ ಬೇವರ್ಸಿಯನ್ನು ಹಿಡಿಯೋಣ.
ನಿನಗೆ ಬೇರೆ ಕೆಲಸ ಇದೆ.
ಅದು ಮಾರ್ಲೋ,
ನ್ಯೂ ಏಜ್ ಗೆ ಕೆಲಸ ಮಾಡುತ್ತಾಳೆ.
ಅವಳನ್ನೂ ಅವಳ ಮಗಳನ್ನೂ ಲ್ಯಾಂಗ್ಸ್ಟನ್ ಕೊಲ್ಲಿಸಬೇಕೆಂದಿದ್ದಾನೆ.
ಮಾರ್ಲೋ ನಮ್ಮ ಗಾಳದ ಹುಳು.
ಮಗುವನ್ನು ಯಾರಾದರೂ ನೋಡಿಕೊಳ್ಳಬೇಕು.
ನಾನೇನು, ಅಂಗನವಾಡಿಯವನೇ?
ಲ್ಯಾಂಗ್ಸ್ಟನ್ ಕನಿಷ್ಟ ನಾಲ್ಕು ಮಂದಿಯೊಂದಿಗೆ ಬರುವ.
ಒಬ್ಬ ಚಾಲಕ, ಒಬ್ಬ ರಕ್ಷಕ,
ಮತ್ತಿಬ್ಬರು ಮಾರ್ಲೋ ದೇಹ ಎತ್ತಲೂ, ಯಾಕೆಂದರೆ ಅವನು ಕಷ್ಟದ ಕೆಲಸ ಮಾಡಲ್ಲ.
ನನಗೆ ನನ್ನ ಇಡೀ ತಂಡ ಬೇಕು. ಉಳಿದದ್ದು ನೀನು.
ಮೈಕಿಗಾಗಿ ನೀನು ಸ್ಮಶಾನದಲ್ಲಿ ಏನು ಮಾಡಿದೆ ನೋಡಿರುವೆ.
ಜೇನ್ ಗೂ ಅದೇ ಮಾಡುವೆ ಎಂಬ ನಂಬಿಕೆ ಇದೆ.
ಸರಿ. ಆದರೆ ಇಲ್ಲಿ ಇರಲಾಗಲ್ಲ.
ಮಾರ್ಶ್ ನ ಕೇಳಿದೆ, ಲಾಂಗಸ್ಟನ್ ಗೆ ಕೆಲಸ ಮಾಡುತ್ತಿರುವುದಾಗಿ ಒಪ್ಪಿಕೊಂಡ.
ನನಗೂ ಭಾಗಿಯಾಗಲು ಹೇಳಿದ.
- ಆಮೇಲೆ? - ಹಾಳಾಗಿ ಹೋಗು ಎಂದೆ.
- ಅದಕ್ಕೇ ನೀನು ಇಲ್ಲಿ ಇರಲಾಗಲ್ಲ. - ನೋಡು,
ಕೆಲಸಕ್ಕೆ ಸೇರಿದ ಹೊಸದರಿಂದ ನನಗೆ ಮಾರ್ಶ್ ಗೊತ್ತು.
ಅವನು ನನಗೆ ಏನೂ ಮಾಡಲ್ಲ.
ಒಂದೆರಡು ದಿನದ ಮಟ್ಟಿಗೆ ಸ್ಟೇಟನ್ ಐಲ್ಯಾಂಡ್ ನ ಸಂಬಂಧಿಕರ ಮನೆಗೆ ಹೋಗುತ್ತಿರುವೆ.
ಯಾವುದಕ್ಕೂ.
ಈ ಹುಡುಗಿಯನ್ನು ಕರೆದೊಯ್ಯುವೆ.
ಸಂತೋಷ.
ನಾವು ಆ ಜಗಳ ಕೈಗೆತ್ತುಕೊಂಡಾಗ ಮೊದಲ ಏಟು ನೀನು ಕೊಡಬಹುದು.
ನನಗೆ ನಿನ್ನ ಸಹಾಯ ಬೇಕಿಲ್ಲ. ನಂಬು ನನ್ನನ್ನು.
ಖಂಡಿತ ಬೇಡ.
ಹೇ, ಪುಟ್ಟಿ, ನಾನು ಈಗ ಬರುವೆ, ಏನೂ ಆಗಲ್ಲ,
ನನ್ನಾಣೆ. ಸರಿಯೇ?
- ಈಗ ಬಂದೆ. - ಹೂಂ.
ನಾನು ಯೋಚಿಸುತ್ತಿರುವುದೇ ಯೋಚಿಸುತ್ತಿರುವೆಯಾ?
ಹೂಂ. ಈ ಮಗುವಿನ ತಾಯಿಯನ್ನು ಗಾಳದ ಹುಳು ಮಾಡಿದ್ದೇವೆ.
ಎಲ್ಲವೂ ಸರಿಯಾಗಿ ನಡೆದರೆ ಸಾಕು.
ಕೇಳುತ್ತಿದೆಯಾ?
ಸ್ಪಷ್ಟವಾಗಿ.
ಒಳ್ಳೆಯದು. ಸ್ಪೀಕರ್ ಹಾಕಿ ಫೋನನ್ನು ಜೇಬಿನಲ್ಲಿ ಇಟ್ಟುಕೋ.
ಇಲ್ಲೇ ಕೇಳಿಸಿಕೊಳ್ಳುತ್ತಿರುತ್ತೇವೆ.
ನನ್ನಿಂದ ಇದು ಆಗುವುದೇ ಇಲ್ಲವೇ, ಗೊತ್ತಿಲ್ಲ.
ದೀರ್ಘವಾಗಿ ಉಸಿರಾಡು. ನಾವಿದ್ದೇವೆ.
ಸರಿ.
ನನ್ನ ಮಾತು ಕೇಳುತ್ತಿರು,
ನಾನು ಓಡು ಎಂದಾಗ ಓಡಬೇಕು. ಅರ್ಥ ಆಯಿತೇ?
ಆಯಿತು.
ನೀನು ಹೋದ ತಕ್ಷಣ, ನಾವು ಹಿಂದಿನಿಂದ ಬಂದು ಅವರನ್ನು ತಡೆಯುತ್ತೇವೆ.
ಓ'ಡೊನ್ನೆಲ್, ಡಿಕ್ಸನ್ ಸೆರೆ ಹಿಡಿಯುವರು.
ಆಮೇಲೆ?
ಆಮೇಲೆ ಅವರನ್ನು ಕೊಲ್ಲುವೆವು.
ಯಾರೋ ಬರುತ್ತಿದ್ದಾರೆ.
ಸರಿ, ಆರಾಮವಾಗಿರು.
ಬೆಲ್ಟ್ ಹಾಕಿಕೊಂಡೆಯಾ?
ಮುಂದೆ.
ಆರಾಮವಾಗಿ, ಅವಳನ್ನು ಹೆದರಿಸಬೇಡಿ.
ಎಲ್ಲವೂ ಸರಿಯಾಗುತ್ತೆ. ಸ್ಟೇಟನ್ ಐಲ್ಯಾಂಡ್ ನಿನಗೆ ಇಷ್ಟ ಆಗುತ್ತೆ.
ಒಮಿನಾಸ್ ನಲ್ಲಿ ನಿಲ್ಲಿಸಿ, ಚಿಕನ್ ಕಟ್ಲೆಟ್ ಸ್ಯಾಂಡ್ವಿಚ್ ತಗೊಂಡು,
ಆಡಂ ಸ್ಯಾಂಡ್ಲರ್ ಚಿತ್ರ ಏನಾದರೂ ನೋಡೋಣ.
ಬೇಗನೇ ನಿನ್ನನ್ನು ಅಮ್ಮನ ಬಳಿ ಕರೆತರುವೆ.
ಜೇನ್, ಹಿಂದೆ ಹೋಗು. ತಲೆ ಬಗ್ಗಿಸಿ ಕೂರು.
ಕೆಳಗೇ ಇರು!
ಹೇ, ನಮ್ಮನ್ನು ಟ್ರಾಕ್ ಮಾಡಿದರು!
ಮಾರ್ಶ್ ಅಥವಾ ಲ್ಯಾಂಗ್ಸ್ಟನ್?
ಗೊತ್ತಿಲ್ಲ, ಬೇಕೂ ಆಗಿಲ್ಲ! ಆದರೆ ಗುಂಡು ಚಲಾಯಿಸುತ್ತಲೇ ಇದ್ದಾರೆ!
ಛೇ!
ರುಸ್ಸೋ ಕರೆ. ನಾವು ಹೋಗಬೇಕು.
ಇರು, ಏನಾಯಿತು?
ಯಾರ ಜೊತೆ ಮಾತಾಡುತ್ತಿದ್ದಾಳೆ?
ಜೇನ್ ತೊಂದರೆಯಲ್ಲಿದ್ದಾಳೆಯೇ?
ಛೇ, ನಮ್ಮನ್ನು ಹಿಡಿಯಲು ಯೋಜನೆ. ಹಿಡಿಯಿರಿ ಅವಳನ್ನು.
ಅದು ರೀಚರ್, ಕೊಲ್ಲಿ ಅವನನ್ನು.
ಹೋಗು!
ಅದು ನೀಲಿ. ಒಳಗೆ ಹೋಗೋಣ.
ಬೇಗ!
ಏನು ನಡೆಯಿತು?
ರುಸ್ಸೋ ಹಿಂದಿದ್ದಾರೆ! ಹೋಗಬೇಕು!
ಏನು ಮಾಡುತ್ತಿರುವೆ? ಒಳಗೆ ಬಾ.
ಜೇನ್ ನ ಹುಡುಕಿ ಹೋಗಿ. ನನ್ನ ಕೆಲಸ ಇಲ್ಲಿ ಮುಗಿದಿಲ್ಲ.
ರೀಚರ್ ಜೊತೆ ಉಳಿದುಕೊಳ್ಳುವೆ.
ಇಲ್ಲ. ಅವರ ಬಳಿ ಸ್ವಯಂಚಾಲಿತ ಅಸ್ತ್ರಗಳಿವೆ.
ರುಸ್ಸೋ ಬಳಿ ಜನರಿಲ್ಲ, ಅಸ್ತ್ರಗಳಿಲ್ಲ. ಮತ್ತು ಮಗು ಇದೆ.
ನೀವೆಲ್ಲರೂ ಹೋಗಬೇಕು.
ಛೇ, ಬಗ್ಗಿ!
ಅಗೋ ಅಲ್ಲಿ. ಅವನನ್ನು ಹಿಡಿಯಿರಿ!
- ಆದರೆ ಬರ್ನ್ಸ್... - ಆಮೇಲೆ! ನನಗೆ ಆ ದೈತ್ಯ ಬೇಕು!
ರುಸ್ಸೋ, ಎಲ್ಲಿರುವೆ?
ಪೂರ್ವಕ್ಕೆ ಹೋಗುತ್ತಿರುವೆ!
ಕ್ವೀನ್ಸ್ ಕಡೆ ಹೋಗು! ಮಧ್ಯದಲ್ಲಿ ಸಿಗುತ್ತೇವೆ!
ಕಾಪಾಡಿ! ಕಾಪಾಡಿ!
ಕಾಪಾಡಿ!
ಎಲ್ಲಿರುವಿರಿ? ಇವರು ಹಿಂದೆಯೇ ಇದ್ದಾರೆ.
ಜಾಗ?
ಈಗಷ್ಟೇ 104 ದಾಟಿದೆ!
ಹತ್ತಿರದಲ್ಲೇ ಇದ್ದೇವೆ, ಸರಿಯೇ! ಆದಷ್ಟು ಅವರಿಂದ ದೂರ ಹೋಗು!
ಬೇಗ!
ಸೂಳೆಮ...
ಗಟ್ಟಿಯಾಗಿ ಕೂರು!
ತಡೆಗಟ್ಟು ಅವರನ್ನು!
ಆರಾಮಿರುವೆಯಾ?
- ಸರಿ, ನಾನು ಬರುವವರೆಗೂ ಇಲ್ಲಿಂದ ಕದಲಬೇಡ. - ಸರಿ.
ಈಗ ನೀನು ನಾನು ಮಾತ್ರ, ಲ್ಯಾಂಗ್ಸ್ಟನ್!
ಈ ಜಾಗದ ಸುತ್ತಲೂ ಬೇಲಿ ಇದೆ,
ಒಂದೇ ನಿರ್ಗಮನ, ಅಲ್ಲಿಗೆ ಹೋಗಲು ನನ್ನನ್ನು ದಾಟಿಯೇ ಹೋಗಬೇಕು!
ತಪ್ಪು ವ್ಯಕ್ತಿಯ ಗೆಳೆಯರನ್ನು ಕೊಂದೆ ನೀನು, ಬೇವರ್ಸಿ.
ಹೋಗೋಣ!
ಬಾ!
ತಲೆ ಬಗ್ಗಿಸಿಡು!
ಬಾ, ಚಕ್ರದ ಹಿಂದೆ ಕೂರು. ಬಾ.
ಹೇ, ನಾನು ಹೇಳಿದಾಗ, ಎಷ್ಟು ಬೇಗ ಆಗುವುದೋ ಅಷ್ಟು ಬೇಗ ಓಡು.
- ಸರಿಯೇ? - ನನ್ನಿಂದ ಆಗಲ್ಲ.
ಆಗುತ್ತೆ ನಿನ್ನಿಂದ! ನಿನಗೇನೂ ಆಗದಂತೆ ನಾನು ನೋಡಿಕೊಳ್ಳುವೆ, ನನ್ನಾಣೆ.
ಆದರೆ ನೀನು ನಾನು ಹೇಳಿದಂತೆ ಮಾಡಬೇಕು.
ಆ ಕಡೆ ಓಡು.
ಏನೇ ಆದರೂ, ತಿರುಗಿ ನೋಡಬೇಡ!
- ಸರಿಯೇ? - ಸರಿ.
ಬಾ. ತಯಾರೇ?
ಈಗ!
ಬೇಗ!
ಎಲ್ಲವೂ ಯಾವಾಗಲೂ ಸರಿ ಇರಲ್ಲ, ಮಗು.
ಜೇನ್!
ಚಿನ್ನ.
ಯಾರೂ ಇಲ್ಲ!
911 ಗೆ ಕರೆ ಮಾಡಿ!
ಸರಿ.
ಅಯ್ಯೋ! ಛೇ!
ಇರು, ರುಸ್ಸೋ.
ಸಹಾಯ ಬರುತ್ತಿದೆ.
- ಆ ಹುಡುಗಿ? - ಏನು?
ಆ ಹುಡುಗಿ.
ಆರಾಮವಾಗಿದ್ದಾಳೆ, ಸುರಕ್ಷಿತವಾಗಿದ್ದಾಳೆ.
ಆಂಬ್ಯುಲೆನ್ಸ್ ಬರುತ್ತಿದೆ.
ಉಪ ಶೀರ್ಷಿಕೆ ಅನುವಾದ: ಅನುರಾಧ
ಸೃಜನಶೀಲ ಮೇಲ್ವಿಚಾರಕರು ವಿವೇಕ್